รักแร้มีวงสีน้ำตาลเข้มขึ้น มีวงเข้มวงนึงลักษณะคล้ายๆวงรี ขนาดประมาณ1ซมค่ะ แล้วก็มีอีก2วงครึ่งเซนได้ค่ะสีน้ำตาลแต่อ่อนกว่า ไม่มีอาการคัน ไม่มีขุย เรียบไม่นูนค่ะ ไม่แน่ใจว่าขึ้นมานานรึยังค่ะเพิ่งเห็นประมาณ3วันค่ะวงไม่ได้ขยายเพิ่มขึ้นค่ะ ควรรักษาอย่างไรคะ ขอบมากค่ะ
สวัสดีค่ะอาการรักแร้มีวงสีน้ำตาลเข้มขึ้น ไม่มีอาการคันดังกล่าวมานั้น อาจจะเป็นการติดเชื้อราเช่นกลุ่มเกลื้อน อาจเป็นปื้นสีน้ำตาล ไม่คัน มีขุยได้เล็กน้อย สัมพันธ์กับบริเวณที่อับชื้นได้ สาเหตุอื่นๆเช่น กลากมักเป็นขุยสีแดงและคัน สัมพันธ์กับบริเวณอับชื้นได้เช่นกัน หรือสาเหตุอื่นๆเช่น ผื่นผิวหนังอักเสบจากการระคายสัมผัส ผื่นแพ้สัมผัสสารที่ใช้บริเวณรักแร้ ผื่นภูมิแพ้ผิวหนัง เป็นต้นในเบื้องต้นไม่ไปแกะเกาบริเวณที่เป็น รักษาความสะอาดให้ดี ไม่ให้เกิดการอับชื้น ยังไม่เอายาอะไรไปทาเอง หากวงดังกล่าวเป็นสีน้ำตาลชัดเจน ขยายขนาดเร็ว ควรจะไปพบแพทย์เพื่อขูดนำตัวอย่างบริเวณดังกล่าวไปยืนยันการติดเชื้อรากลุ่มเกลื้อน ถ้ามีจริง ควรได้รับการรักษาอย่างเหมาะสมด้วยแชมพูกำจัดเชื้อราฟอกเฉพาะที่ต่อไป